**ক্রমবর্ধমান ক্ষমতা অনুযায়ী ২০১৯ সালের স্থাপিত সক্ষমতার হিসাবে শীর্ষ ৮ টি দেশ ও মোট স্থাপিত ক্ষমতা**

আন্তর্জাতিক শক্তি সংস্থা ফটোভোলটাইক পাওয়ার সিস্টেম প্রোগ্রাম

২০৫০ মেগাওয়াট উৎপাদন ক্ষমতার পাভাগাদা সোলার পার্ক।
ভারতের নবায়নযোগ্য শক্তির অংশ হিসাবে ভারতে সৌর শক্তি একটি দ্রুত বিকাশমান শিল্প। দেশটির সৌর স্থাপিত ক্ষমতা ২০২১ সালের ৩০ নভেম্বর পর্যন্ত ৪৮.৫৫৬ গিগাওয়াট ছিল।

ভারত সরকারের ২০২২ সালের জন্য ২০ গিগাওয়াট সৌর শক্তি উৎপাদনের স্থাপিত ক্ষমতা অর্জনের প্রাথমিক লক্ষ্য ছিল, যা নির্ধারিত সময়ের চার বছর আগেই অর্জিত হয়েছিল। ১০০ বিলিয়ন মার্কিন ডলার বিনিয়োগ সহ ২০১৫ সালে লক্ষ্যমাত্রা ২০২২ সালের মধ্যে ১০০ গিগাওয়াট সৌর শক্তি উৎপাদনের সক্ষমতায় (ছাদের সৌর বিদ্যুৎ থেকে ৪০ গিগাওয়াট সহ) উন্নীত করা হয়েছিল। ভারত সৌর বিদ্যুৎ কেন্দ্র শুরু করতে জমি উপলব্ধ করার জন্য প্রায় ৪২ টি সোলার পার্ক স্থাপন করেছে। নতুন ও পুনর্নবীকরণযোগ্য শক্তি মন্ত্রক বলেছিল, যে আরও ৩৬.০৩ গিগাওয়াট (৩১ জানুয়ারি, ২০২১ সাল পর্যন্ত) সক্ষমতার সৌর প্রকল্পগুলি বাস্তবায়নের বিভিন্ন পর্যায়ে রয়েছে এবং ২৩.৮৭ গিগাওয়াট সক্ষমতার সৌর প্রকল্পগুলি দরপত্র আহ্বানের প্রক্রিয়ার মধ্যে রয়েছে।

ছাদে উৎপাদিত সৌরবিদ্যুৎতের পরিমাণ ২.১ গিগাওয়াট, যার ৭০% শিল্প বা বাণিজ্যিক। বৃহৎ আকারের গ্রিড-সংযুক্ত সৌর ফটোভোলটাইক (পিভি) উদ্যোগের পাশাপাশি, ভারত স্থানীয় শক্তির প্রয়োজনের জন্য অফ-গ্রিড সৌর শক্তি বিকাশ করছে। সৌর পণ্য গ্রামীণ চাহিদা পূরণে ক্রমবর্ধমান সাহায্য করেছে; দেশে ২০১৫ সালের শেষ নাগাদ মাত্র এক মিলিয়ন সৌর লণ্ঠন বিক্রি হয়েছে, যা কেরোসিনের প্রয়োজনীয়তা হ্রাস করেছে। সেই বছর, ১,১৮,৭০০ টি সোলার হোম লাইটিং সিস্টেম স্থাপন করা হয়েছিল এবং একটি জাতীয় কর্মসূচির অধীনে ৪৬,৬৫৫ টি সোলার স্ট্রিট লাইটিং স্থাপন করা হয়েছিল; ভারতে মাত্র ১৪ লক্ষ (১.৪ মিলিয়ন) সোলার কুকার বিতরণ করা হয়েছিল।

প্রতিষ্ঠাতা সদস্য হিসাবে ভারত কর্তৃক প্রস্তাবিত আন্তর্জাতিক সৌর জোটের (আইএসএ) সদর দপ্তর ভারতে অবস্থিত। ভারত বিশ্বব্যাপী প্রচুর সৌরশক্তি ব্যবহার করার জন্য "এক সূর্য এক বিশ্ব এক গ্রিড" ও "বিশ্ব সৌর ব্যাঙ্ক" ধারণাকেও সামনে রেখেছে।

তথ্যসূত্র
---------

1. ↑  "Snapshot of Global PV Markets 2020" (পিডিএফ)। International Energy Agency: IEA Photovoltaic Power Systems Programme। সংগ্রহের তারিখ ২৬ জুন ২০২১।
2. ↑
3. ↑  "India hits 20 GW solar capacity milestone"। *The Times of India*। ৩১ জানুয়ারি ২০১৮। সংগ্রহের তারিখ ২৮ ডিসেম্বর ২০২১।
4. ↑  Krishna N. Das (২ জানুয়ারি ২০১৫)। "India's Modi raises solar investment target to $100 bln by 2022"। Reuters। সংগ্রহের তারিখ ২৮ ডিসেম্বর ২০২১।
5. ↑  Kenning, Tom (২ জুলাই ২০১৫)। "India releases state targets for 40GW rooftop solar by 2022"। *PV Tech*। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২১।
6. ↑  "List of solar parks in India"। *mnre.gov.in* (MS Word Document)। ১১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২১।
7. ↑  "Renewable energy in India: why rooftop remains the most untapped solar source"। *Down to Earth*। ১৮ জানুয়ারি ২০১৯। সংগ্রহের তারিখ ২৮ ডিসেম্বর ২০২১।
8. ↑  PTI (৩১ জুলাই ২০১৮)। "Solar water pumps can help India surpass 100 GW target: Report"। *Economic Times*। সংগ্রহের তারিখ ২৮ ডিসেম্বর ২০২১।
9. 1 2 3  "Ministry of New and Renewable Energy, Annual Report 2015-2016"। সংগ্রহের তারিখ ২৮ ডিসেম্বর ২০২১।
10. ↑  Tayal, Manu (২৭ মে ২০২০)। "MNRE Invites Proposals to Develop Institutional Framework for 'One Sun One World One Grid' Implementation"। *Saur Energy*। সংগ্রহের তারিখ ২৮ ডিসেম্বর ২০২১।
11. ↑  "India Set To Propose World Solar Bank & Mobilize $50 Billion In Solar Funding"। *Clean Technica*। ২৬ জুলাই ২০২০। সংগ্রহের তারিখ ২৮ ডিসেম্বর ২০২১।